b"\n_START_ARTICLE_\nRoibos\n_START_SECTION_\nProducci\xc3\xb3\n_START_PARAGRAPH_\nEl rooibos creix nom\xc3\xa9s en una petita \xc3\xa0rea de la regi\xc3\xb3 de la prov\xc3\xadncia del Cap Oest de Sud-\xc3\xa0frica. Generalment, les fulles estan oxidades, un proc\xc3\xa9s habitualment, i inacurada, referida a la fermentaci\xc3\xb3 per analogia amb la terminologia del processament del te. Aquest proc\xc3\xa9s produeix el color vermell-marr\xc3\xb3 distintiu del rooibos i millora l'aroma. Tamb\xc3\xa9 es produeix rooibos \xc2\xabverd\xc2\xbb sense oxidar, per\xc3\xb2 el proc\xc3\xa9s de producci\xc3\xb3 m\xc3\xa9s complicat per al rooibos verd (similar al m\xc3\xa8tode amb el que es produeix el te verd) el fa m\xc3\xa9s car que el rooibos tradicional. T\xc3\xa9 un sabor malt\xc3\xb3s i lleugerament greix\xc3\xb3s d'alguna manera diferent a la contrapart vermella.\n_START_SECTION_\n\xc3\x9as\n_START_PARAGRAPH_\nA Sud-\xc3\xa0frica \xc3\xa9s com\xc3\xba beure infusi\xc3\xb3 de rooibos sense llet, amb una rodanxa de llimona i sucre o mel per endolcir. El sabor de la infusi\xc3\xb3 de rooibos es descriu habitualment com a naturalment dol\xc3\xa7 (sense sucre afegit) i lleugerament de nou. El rooibos es pot preparar de la mateixa manera que el te negre, i aquest \xc3\xa9s el m\xc3\xa8tode m\xc3\xa9s utilitzat._NEWLINE_Moltes cafeteries de Sud-\xc3\xa0frica han comen\xc3\xa7at a vendre \xc2\xabespresso vermell\xc2\xbb, que \xc3\xa9s un concentrat de rooibos servit i presentat en l'estil d'espresso normal. Aix\xc3\xb2 ha donat variants de begudes basades en el rooibos com el rooibos amb llet i el cappuccino vermell. Tamb\xc3\xa9 s'ha introdu\xc3\xaft la infusi\xc3\xb3 freda feta amb rooibos a Sud-\xc3\xa0frica, Austr\xc3\xa0lia, i els Estats Units.\n_START_SECTION_\nBeneficis nutricionals i de salut\n_START_PARAGRAPH_\nEl rooibos est\xc3\xa0 esdevenint m\xc3\xa9s popular a Occident, particularment entre consumidors preocupats per la seva salut, a causa del seu alt nivell d'antioxidants com l'aspalathin. El rooibos tamb\xc3\xa9 cont\xc3\xa9 un nombre important de compostos fen\xc3\xb2lics, incloent-hi flavanols, flavones, flavanones, i dihidrocalcones._NEWLINE_El rooibos se suposa que ajuda a mitigar la tensi\xc3\xb3 nerviosa, al\xc2\xb7l\xc3\xa8rgies i problemes digestius._NEWLINE_La medicina tradicional fa servir el rooibos a Sud-\xc3\xa0frica per a alleugerir el c\xc3\xb2lics infantils, les al\xc2\xb7l\xc3\xa8rgies, l'asma i problemes dermatol\xc3\xb2gics.\n_START_SECTION_\nEstudi cient\xc3\xadfic\n_START_PARAGRAPH_\nMalgrat que els estudis del rooibos en humans s\xc3\xb3n escassos a la literatura cient\xc3\xadfica, els estudis en animals suggereixen que \xc3\xa9s un potent antioxidant i que t\xc3\xa9 efectes immunomodulants quimiopreventius. A m\xc3\xa9s, no s'ha trobat que la infusi\xc3\xb3 de rooibos tingui cap efecte advers._NEWLINE_Es diu sovint que el rooibos \xc2\xabverd\xc2\xbb (mireu m\xc3\xa9s amunt) t\xc3\xa9 una capacitat antioxidant m\xc3\xa9s alta que el rooibos plenament oxidat. Malgrat aix\xc3\xb2, un estudi que fa servir dues maneres diferents de mesurar l'activitat antioxidant va trobar dades conflictives amb el rooibos verd, que mostra m\xc3\xa9s activitat si es fa servir un tipus de mesura i menys si es fa servir l'altre tipus. L'estudi tamb\xc3\xa9 va trobar dades conflictives quan es van comparar ambdues formes de rooibos amb el te negre, verd i l'oolong, malgrat que es va trobar que les dues formes tenien menys activitat que el te verd._NEWLINE_El 2010 es van criar onze granotes de dard verin\xc3\xb3s al WWT Slimbridge en gots d'aigua grossos, amb rooibos comprat a botigues posat a dins. El rooibos es va fer servir perqu\xc3\xa8 cont\xc3\xa9 antioxidants amb propietats antifongs. Aquest va protegir amb \xc3\xa8xit les granotes d'infeccions per quitridiomicosi.\n_START_SECTION_\nHist\xc3\xb2ria\n_START_PARAGRAPH_\nDurant els segles XVII i XVIII, els viatjants i bot\xc3\xa0nics europeus que van visitar la regi\xc3\xb3 de Cederberg a Sud-\xc3\xa0frica comentaven la profusi\xc3\xb3 de \xc2\xabbones plantes\xc2\xbb per a prop\xc3\xb2sits curatius. El 1772, el bot\xc3\xa0nic suec Carl Thunberg va anotar que \xc2\xabla gent del pa\xc3\xads fa infusions\xc2\xbb amb una planta de la fam\xc3\xadlia del rooibos o arbust vermell._NEWLINE_Tradicionalment, la gent pujava a les muntanyes i tallava les millors fulles de tipus agulla de les plantes de rooibos salvatges. Llavors enrotllaven els manats de fulles en bosses hessian i les baixaven a llom d'ases. Les fulles es tallaven amb destrals i es colpejaven amb martells, abans de deixar-les assecar al sol._NEWLINE_Els colons holandesos al Cap van usar el rooibos com a alternativa al te negre, un luxe car per als colons que depenien dels vaixells de c\xc3\xa0rrega d'Europa._NEWLINE_El 1904, Benjamin Ginsberg, un colon jueu rus del Cap, cavalcant per muntanyes remotes, va quedar fascinat amb aquesta herba salvatge. Va fer una ampla varietat d'experiments a Rondegat Farm i va perfeccionar finalment la curaci\xc3\xb3 del rooibos. Va simular el m\xc3\xa8tode tradicional xin\xc3\xa8s de fer el Keemun, que fermenta el te en b\xc3\xb3tes, humitejant-lo i embossant-lo en arpillera, que simula els efectes de les cistelles de bamb\xc3\xba._NEWLINE_Als anys 1930, Ginsberg va persuadir el doctor i professor de Rhodes Dr. Le Fras Nortier per experimentar el cultiu de la planta. Le Fras Nortier va cultivar les primeres plantes a Clanwilliam a la granja Klein Kliphuis. Les petites llavors eren dif\xc3\xadcils d'obtenir, ja que es dispersen tan aviat com es trenquen les beines, i no germinen sense l'escarificaci\xc3\xb3. Le Fras Nortier va pagar els nadius, alguns dels quals eres pacients seus, perqu\xc3\xa8 recol\xc2\xb7lectessin llavors. Una dona gran Khoi ho va fer una vegada i una altra i rebia un x\xc3\xadling per cada capsa de mistos plena de llavors. Havia trobat una font de llavors inusual: es va topar amb formigues carregant llavors, les va seguir fins al seu formiguer i, obrint-lo, va trobar-hi un graner. Els intents del Dr. Le Fras Nortier van ser finalment exitosos, la qual cosa va conduir Ginsberg a encoratjar els grangers locals a cultivar la planta amb l'esperan\xc3\xa7a que esdevindria un negoci rendible. Klein Kliphuis es va convertir en granger de rooibos i en deu anys el preu de les llavors van arribar a unes sorprenents \xc2\xa380 per lliura, la llavor vegetal m\xc3\xa9s cara del m\xc3\xb3n. Avui dia, la llavor es recull amb processos de cribratge especial i Klein Kliphuis \xc3\xa9s ara un hotel rural._NEWLINE_Des de llavors, el rooibos s'ha popularitzat a Sud-\xc3\xa0frica i ha assolit tamb\xc3\xa9 un momentum considerable en el mercat mundial. Un nombre creixent d'empreses de marques de te venen aquesta infusi\xc3\xb3, ja sigui sola o com a component d'una varietat cada cop m\xc3\xa9s gran de mescles."